Vyetnam Kommunist Partiyası

Vyetnam Kommunist Partiyası (VKP; , danq konq şan vyet nam) — Vyetnamda hakim və yeganə qanuni siyasi partiya. VKP Fransa Kommunist Partiyasının qolu olaraq 3 fevral 1930-cu ildə Honkonqda yaradılmış, 1930-cu ilin oktyabrından 1945-ci ilə qədər "Hind-Çin Kommunist Partiyası" (HÇKP; ) adlanmış, 1945–1951-ci illərdə rəsmi olaraq ləğv edilmiş, 1951-ci ildən 1976-cı ildə "Vyetnam Fəhlə Partiyası" (VFP) adlandırılmışdır. Partiya kommunist ideologiyası üzərində dayanır və üzvü olduğu Vyetnam Vətən Cəbhəsi tərəfindən dəstəklənir. Vyetnam cəmiyyətində "Partiya" (, danq) və ya "Partiyamız" (, danq ta) kimi də tanınır.

 Tarixi 
 Zəmin 
1925-ci ilin yazında Quançjouda Vyetnamda mövcud olan kommunist qrupları əsasında Vyetnam İnqilabçı Gənclər Birliyi (VİGB) yaradılmışdır. Qrupun siyasi və sosial məqsədləri milli müstəqillik və torpaqların zəhmətkeş kəndlilərin xeyrinə yenidən bölüşdürülməsi elan edilmişdir. Cəmiyyətin yaradılmasının təşəbbüskarı Vyetnam vətənpərvər qruplarını inqilab etmək məqsədi ilə 1924-cü ilin dekabrında Moskvadan Quançjouya gələn Komintern funksioneri Ho Şi Min idi. Tərəfdaşlığın vəzifələrindən biri Vyetnamı işğal etmiş Fransa müstəmləkəçilərinə qarşı silahlı mübarizə hazırlamaq idi. VİGB üzvlərin ən etibarlı hissəsindən ibarət mərkəzin rəhbərlik etdiyi və Kommunist Gənclər Təşkilatı adlanan nisbətən açıq kütləvi təşkilat kimi yaradılmışdı. Kommunist Gənclər Təşkilatı Kəndlilər Birliyinin və Fəhlələr Birliyinin kütləvi təşkilatlarına da rəhbərlik edirdi. VİGB "Thannyen" qəzetini (1925-ci ilin iyunundan 1927-ci ilin aprelinə qədər), 1926-cı ilin dekabrından 1928-ci ilin əvvəlinə qədər "Fəhlə və kəndli" qəzetini, 1927-ci ilin əvvəlindən 1928-ci ilin əvvəlinə qədər "İnqilabçı əsgər"i və 1927-ci ilin əvvəlindən "Vyetnam avanqardı"nı nəşr etmiş, həmçinin təşkilatlanmışdır. 1925–1927-ci illər ərzində 300-dən çox partiya işçisi hazırlayan siyasi kurslar təşkil edilmişdir. 1926-cı ildən etibarən VİGB Vyetnamda ilk təşkilatlarını yaratmağa başlamışdır. Vilayət komitələrinə Tonkin, Annam və Koxinxina zona komitələri rəhbərlik edirdi.Большая советская энциклопедия. — М.: Советская энциклопедия. 1969—1978.

 İstinadlar 

 Xarici keçidlər 
 Официальный сайт 
 Официальная партийная газета Nhân Dân (Народ)  
 Рождение коммунистической партии Вьетнама  


Kateqoriya:Vyetnam siyasi partiyaları
Kateqoriya:1930-cu ildə yarananlar
Kateqoriya:Vyetnamdakı kommunist partiyaları